મૂડી’ઝે કહ્યું કે ભારતની ક્રૂડના વધતા ભાવને કારણે ‘કેડ’ વધી છે તેમ છતાં જીડીપીની ટકાવારીની દૃષ્ટિએ જોઈએ તો તે સાધારણ છે અને તે મોટાભાગે વિદેશી સીધા રોકાણ(FDI) સહિત ઈક્વિટી ઈન્ફ્લો દ્વારા જોવા મળી છે. બીજી તરફ તાજેતરના વર્ષોમાં ભારતનું વિદેશી હુંડિયામણ ખાસ્સું વધી ગયું છે અને તેને કારણે નબળા સંજોગોમાં પણ તે કામ આવે છે અને અર્થતંત્રને ટેકો આપી રહ્યું છે. ભારતનું વિદેશી હુંડિયામણ ૧૫ જૂને ૪૧૦.૦૭ અબજ ડોલર હતું. કેડ એ દેશમાં આવતા નાણાંકીય પ્રવાહ અને બહાર જતા વિદેશી હુંડિયામણ વચ્ચેનો તફાવત છે. ૨૦૧૭-૧૮માં ભારતની CAD વધીને ૪૮.૭ અબજ ડોલર થઈ ગઈ હતી, જે જીડીપીના ૧.૯ ટકા છે. CAD અગાઉના વર્ષ ૨૦૧૬-૧૭માં ૧૪.૪ અબજ ડોલર હતી, જે જીડીપીના ૦.૬ ટકા હતી. મૂડી’ઝે કહ્યું હતું કે ભારતમાં સ્થાનિક સ્તર પર બચતનું પ્રમાણ ખાસ્સું છે, જેને કારણે બાહ્ય અસર ઓછી થાય છે.